LLISTA DE CONTROL DE LES DIRECTRIUS DE TÈCNICA NORMATIVA

Una vegada redactada una norma, cal verificar que el text compleix les directrius de tècnica normativa abans que s’elevi a l’òrgan al qual correspongui aprovar-la de manera definitiva, si escau. En aquest sentit, és necessari comprovar i confirmar que, com a mínim, la norma respecta els ítems següents:

☐	El títol:

☐	identifica clarament el tipus o la categoria de la norma

☐	és clar i concís (indica l’objecte amb claredat)

☐	no utilitza sigles ni abreviatures

☐	inclou l’òrgan i la data d’aprovació definitiva (també si es tracta d’una modificació)

☐	fa constar el període de vigència (en el cas de normes de caràcter temporal)

☐	L’estructura recull les parts següents: índex (si escau per la seva extensió i/o contingut), exposició de motius, part dispositiva o articulat, part final (disposicions addicionals, transitòries, derogatòries, finals), annexos.

☐	L’ordre, sempre que sigui procedent atès el contingut de la norma, és el següent: a) finalitat; b) definicions; c) àmbit d’aplicació; d) part substantiva; e) procediment; f) disposicions finals.

☐	El contingut:

☐	regula un únic objecte material

☐	és coherent i té unitat formal

☐	és clar

☐	és concís

☐	no deixa llacunes o buits

☐	s’ha formulat de manera abstracta i evita previsions casuístiques

☐	La part expositiva (exposició de motius o preàmbul):

☐	hi és present

☐	és sintètica i clara

☐	descriu amb precisió l’objecte de la norma

☐	inclou els continguts necessaris: antecedents, justificació, marc normatiu, context i resum breu del contingut, si escau.

☐	La part dispositiva (articulat):

☐	s’ha dividit (en el cas de normes extenses) en títols, capítols, seccions, subseccions i articles

☐	presenta numerats els articles

☐	inclou un títol per a cada article (imprescindible en el cas de normes extenses i complexes)

☐	recull quatre apartats, com a màxim, per a cada article

☐	La part final:

☐	s’ha elaborat d’acord amb un criteri restrictiu

☐	Les disposicions addicionals (si són procedents):

☐	s’han redactat amb claredat

☐	estableixen només qüestions específiques relatives al règim jurídic establert en l’articulat

☐	Les disposicions transitòries (si són procedents):

☐	s’han redactat amb claredat

☐	se n’ha indicat, de manera precisa, l’aplicació temporal i material

☐	Les disposicions derogatòries (si són procedents):

☐	són concretes

☐	expressen amb claredat les normes o parts de normes que queden derogades (i, si escau, les que es mantenen en vigor)

☐	eviten clàusules genèriques

☐	Les disposicions finals:

☐	indiquen, de manera correcta, la data d’entrada en vigor de la norma (amb caràcter general, l’endemà de l’aprovació definitiva per l’òrgan corresponent)

☐	indiquen amb claredat els aspectes relatius a la finalització de la vigència o de supletorietat de la norma, si escau

☐	recullen, en darrer lloc, la clàusula relativa a l’ús del llenguatge inclusiu, si escau

☐	Els annexos:

☐	s’han inclòs al final de la disposició

☐	duen la indicació clara que es tracta d’un annex

☐	tenen un títol clar i concís

☐	s’han numerat (en els casos en què n’hi hagi més d’un)

☐	consten referenciats en el text de la norma de manera precisa i clara

☐	no inclouen cap previsió que pugui ser regulada en l’articulat